Tisztelt Elnökségi Tagok!

Kérlek titeket, hogy az alábbi határozat-tervezetről írásban szavazni szíveskedjetek. Az
Alapszabály 20. § (2) bekezdése határozza meg az elnökség hatáskörébe tartozó feladatokat. A
szövetség működését azonban abban az esetben is biztosítani kell, ha egy olyan átmeneti
időszakkal kell szembenézni, amely során az elnökség és az elnök nem gyakorolhatja itt
meghatározott jogköreit, adott esetben bírósági felfüggesztés alapján.
Mindezek alapján célszerűnek mutatkozik a főtitkár meghatalmazása kizárólag olyan ügyekben,
amely ügyek a szövetség tagjainak versenyeztetésével, a működéssel közvetlen összefüggésben
vannak, azonban nem telepítenek egyszemélyi felelősséget pénzügyi döntések meghozatalának
kötelezettségével a meghatalmazottra. Mindezek alapján a következő határozat meghozatalát
javaslom, amelyről kérem, hogy írásban szavazni szíveskedjetek:
1/2026. 03. 25. elnökségi határozat

A Magyar Országos Baseball és Softball Szövetség Elnöksége - képviseletében eljár Dr.
Tordai Nándor elnök – meghatalmazza Haragos Árpádot (szül.: Budapest, 1950. 08. 15., an.:
Uhl Ibolya, szig.szám: 386208PE, lakcím: 1155 Budapest, Obsitos utca 8.) mint a MOBSSz
főtitkárát, hogy a Magyar Országos Baseball és Softball Szövetség képviseletét az
Alapszabály 20. § (2) bekezdésének alábbi pontjaiban, halaszthatatlan döntéseket igénylő

esetekben önállóan ellássa:

k) a szakmai bizottság javaslata alapján a válogatott keretek kijelölése és felkészülési
programjaik jóváhagyása, a szövetségi kapitányok megbízása
p) a bajnokságok és a szövetségi versenyek kiírása,
q) a sportág hazai és nemzetközi versenynaptárának jóváhagyása,
s) a nemzetközi sporteseményeken való részvétel engedélyezése, rajtengedélyek
kiadása,
t) a szövetségi testületek munkájának figyelemmel kisérése,
u) a Szakszövetség 6. §-ban meghatározott feladatának megvalósítása érdekében,
kapcsolatot tart a sportszervezetek baseball és softball szakosztályaival, valamint
más, a sportágban tevékenységet folytató szervezettel,
z) a Szakszövetség működésével kapcsolatban keletkezett iratokba, az éves elnöki
beszámolókba, valamint a korábbi közgyűlési határozatokba való betekintés
biztosítása az érdeklődők részére.
Jelen meghatalmazás visszavonásig érvényes.
Budapest, 2026. 03. 25.

